Ineos 1:59 Challenge

Ineos 1:59 Challenge oli maratonijooksus edukaks kujunenud kahe tunni piiri alistamise projekt. Projektis lõi kaasa Keenia maratonijooksja Eliud Kipchoge ning see toimus Viinis 12. oktoobril 2019. Projekti rahastas keemiaettevõte Ineos.

Vahetunud tempotegijate, jalgratastelt joogi ulatamise ja avatud võistluse puudumise tõttu (Kipchoge oli ainus osaleja) ei loe IAAF aga seda saavutust maratoni maailmarekordiks.

 Kokkuvõte 
2017. aastal toimunud eelmise kahe tunni piiri alistamise katsega võrreldes oli tehtud mitmeid muudatusi. Projektis osales ainult üks osaleja, keenialane Eliud Kipchoge, kes on nüüdki meeste maratoni maailmarekordi hoidja. Kipchoge püstitas maailmarekordi ajaga 2:01:39 Berliini maratonil 16. septembril 2018.

Eelmises katses 6. mail 2017 Milanos Autodromo Nazionale Monza ringrajal jäi Kipchogel kahe tunni piiri alistamisest puudu 25 sekundit. 2019. aasta 6. mail, 65 aastat pärast miilijooksu nelja minuti piiri alistamist, teatati, et Kipchoge üritab taas maratoni alla kahe tunni joosta.

Maratonikatsel saatis Kipchoget 41 tempotegijat, kes vahetusid igal ringil kaks korda ning jooksid V-kujuliselt paigutatult, mitte eelmises katses kasutatud rombikujulises formatsioonis. Iga ring jooksutrassil sisaldas kaks 4,3-kilomeetrist edasi-tagasi lõiku Hauptalleel koos pöördepunktidel olevate Lusthausi ja Pratersterni ringteedega Prateri pargis. Distantsi kogutõus on vaid 2,4 meetrit. Kipchogele said kohapeal kaasa elada ka pealtvaatajad.

Korraldajad plaanisid ürituse läbi viia laupäeval, 12. oktoobril 2019, kuid kehvade ilmaolude puhuks oli neil veel kaheksa päeva pikkune reserv. Katset alustati 12. oktoobril kell 8.15 Kesk-Euroopa aja järgi. Korraldajad olid lubanud stardiaega kella 5–9 vahel ning valisid stardiajaks 8.15, et publikut oleks rohkem. Ilm oli kuiv, jooksu alguse õhutemperatuuriga 9 °C, mis tõusis 12 °C kraadini jooksu lõpuks.

 Tulemused 
+ Ineos 1:59 Challenge   5 km vaheajad  Vaheaeg  Koguaeg  5 km  14:10  0:14:10  10 km  14:10  0:28:20  15 km  14:14  0:42:34  20 km  14:13  0:56:47  25 km  14:12  1:10:59  30 km  14:12  1:25:11  35 km  14:12  1:39:23  40 km  14:13  1:53:36  42,195 m  6:04  1:59:40  Keskmine 5 km aeg  14:10.8 
pisi|püsti|Kipchoge 2018. aasta Londoni maratonil
Kipchoge ametlik lõpuaeg oli 1:59:40.2.

Saavutust tunnistati Guinnessi maailmarekordiks kui „kiireim maratoni läbija (mees)” ja „esimene alla kahe tunniga maratoni läbija”.

Kipchoge kommentaarid pärast finišit: "Ma tunnen end hästi. Pärast Roger Bannisteri katset 1954. aastal kulus 63 aastat, kui ma proovisin, aga ei suutnud seda. Aga nüüd on sellest möödas 65 aastat ja ma olen esimene mees – ma soovin inspireerida paljusid inimesi, et ükski inimene pole piiratud."
 Optimaalset tulemust soodustanud võtted 
Katse ajal kasutasid korraldajad mitmeid viise, et saavutada kõige optimaalsem tulemus:

 Laserkiired juhendasid tempotegijat ja põhijooksjat, võimaldades neil täpselt õige tempoga joosta, millega säästeti energiat soovimatute kiirenduste arvelt.
 Jooksutrass valiti hoolikalt tagamaks, et jõudu ei raisataks tuulega võitlemisele ega suuna- ja kaldemuutustel. See saavutati asjaoluga, et suurem osa rajast oli ääristatud kõrgete puudega, mis vähendasid tuult. Samuti oli rada väga tasase reljeefiga.
 Võistluse kohaks valiti Viin, kuna selle ajavöönd erineb ainult ühe tunni võrra Keenia Kaptagati ajast, kus Kipchoge treenib. Seda peeti oluliseks selleks, et Kipchogel ei tekiks ajavahega toimetuleku probleeme ning et tema magamis- ja söömisrutiin ei oleks häiritud.
 Jooksutrass valiti madalale absoluutkõrgusele, et suurendada õhu hapnikusisaldust ja seeläbi parandada sooritust. 
 Kipchoge kandis Nike veel avalikustamata Vaporfly Next% täiustatud mudelit, mis väidetavalt parandab jooksuökonoomiat 4 protsenti. On teada, et samu jalanõusid kandis ka Brigid Kosgei, kes murdis päev hiljem Chicagos naiste maailmarekordi. Seda jalanõude mudelit kutsutakse praegu nimega AlphaFLY. Antud Nike Vaporfly jooksujalanõudel on paks vahttald, kuhu on paigaldatud süsinikkiust plaat, mis annab tõukele lisajõudu. Rühm sportlasi on kaevanud IAAF-le, et antud jalanõud annavad nende kandjatele ebaõige eelise. See viis IAAF-i töörühma moodustamiseni, et seda küsimust uurida. Kipchoge kandis Nike Vaporfly jalanõusid ka aasta varem, kui ta jooksis maratoni maailmarekordi, samuti kandis neid Abraham Kiptum, kes püstitas poolmaratoni maailmarekordi (poolmaratoni maailmarekord on praeguseks ületatud Geoffrey Kipsang Kamworor poolt). Lisaks saab välja tuua, et Nike Vaporfly jalanõusid on kantud kõigi viie maailma kiireima maratoniaja jooksmisel.
 V-kujuline formatsioon kaitses Kipchoget tuuletakistuse eest. Eelmises katses oli kasutatud rombikujulist formatsiooni.
 Aja kokkuhoidmise nimel ulatati juua jalgratastelt, mitte tavalises joogipunktist.

Breaking2 katse toimus Monza ringrajal suletud uste taga, kus olid kohal vaid mõned ajakirjanikud ja Nike töötajad. Kipchoge tundis seal puudust kaasaelajatest ning palus, et Ineos 1:59 Challenge oleks avatud publikule kohapeal kaasaelamiseks.

 Tempotegijad 
Järgmine 41 jooksjast koosnev meeskond saatis rekordkatsel Kipchoget tempotegijatena. 
NimiMärkused jooksja kohtaViideJoel AyekoKahekordne mägijooksu maailmameistrivõistluste hõbemedali võitjaThomas Ayeko2011. aasta IAAF juunioride krossijooksu maailmameistrivõistluste hõbemedali võitjaSelemon Barega2018. aasta IAAF-i Teemantliiga võitja 5000 meetri jooksusEmmanuel BettKiireim 10 000 meetri jooksu aeg 2012. hooajalHillary Bor3000 meetri takistusjooksu USA meister 2019. aastalMatthew Centrowitz2016. aasta olümpiavõitja ja maailmameister (sisetingimustes) 1500 meetri jooksusPaul ChelimoOlümpiamängude ja maailmameistrivõistluste medalist 5000 meetri jooksusAugustine Choge2006. aasta Commonwealthi mängude võitja 5000 meetri jooksus 
Kuulub Eliud Kipchoge treeningugruppiVictor ChumoKuulub Eliud Kipchoge treeningugruppiFilip IngebrigtsenValitsev Euroopa meister krossijooksus ja 2016. aasta Euroopa meister 1500 meetri jooksusHenrik Ingebrigtsen2012. aasta Euroopa meister 1500 meetri jooksusJakob Ingebrigtsen2018. aasta Euroopa meister 1500 meetri ja 5000 meetri jooksus. Noorim tempotegijaPhilemon KacheranKuulub Eliud Kipchoge treeningugruppiStanley KebeneiJustus KimutaiShadrack KipchirchirHõbemedal 2014. aasta NCAA suvistelt meistrivõistlustelt 10 000 meetri jooksusNoah KipkemboiGideon KipketerKuulub Eliud Kipchoge treeningugruppiJacob KiplimoKrossijooksu maailmameistrivõistluste hõbemedalistMarius KipseremEric KiptanuiMoses KoechShadrack KoechMicah KogoEndine maailmarekordiomanik 10 000 meetri maanteejooksusAlex KorioJonathan KorirRonald KwemoiKeenia meister 1500 meetri jooksusBernard LagatVanim tempotegija. Osales ka Breaking2 kahe tunni alistamise katselLopez LomongPart of the Breaking2 attempt in 2017. 
Võitis 2007. aasta maailmameistrivõistlustel kulla 5000 meetri jooksus Kipchoge eesAbdallah MandeStewart McSweynKota MurayamaRonald MusagalaKaan Kigen ÖzbilenJack RaynerChala RegasaBrett RobinsonNicholas RotichKuulub Eliud Kipchoge treeningugruppiPatrick TiernanTimothy ToroitichJulien WandersMaailmarekordiomanik 5000 meetri maanteejooksus

Viited

Välislingid
 Ametlik veebileht

Kategooria:Pikamaajooks
Kategooria:2019. aasta spordis